Club foot release | health.am
Club foot release
Feb 04, 2005 Viewed: 188
Repair of club foot; Foot tendon release; Club foot repair Sporttoernooi vir laerskole by Innes gehou | News24
Sporttoernooi vir laerskole by Innes gehou
Vanjaar se Laerskool Innes/Algoa Toyota Uitenhage sporttoernooi word van 8-9 April aangebied. Hier is van links T. du Toit (Innes se sportorganiseerder), Chanel Wales (o.12 netbal), Khaya Sibali (Toyota Uitenhage), Enrique Fourie (o.13 rugby), Ansuné Kritzinger (o.13 netbal) en Robert Slabbert (Toyota Uitenhage). Foto: VERSKAF
Die jaarlikse Innes/Algoa Toyota Uitenhage sporttoernooi vir laerskole skop volgende week op die dorp af. Vanjaar sal daar netbal- sowel as rugbywedstryde gespeel word.
Die toernooi vir o.12 en o.13 netbalspanne sowel as o.13 rugbyspanne, dien as voorbe-reiding vir die komende seisoen se ligawedstryde. Daarom sal wedstryde op ’n uitspeelbasis gehou word. Aan die einde van die toernooi sal die Beker- en Plaatwenners aangekondig word.
Die eerste rondte word Vrydag, 8 April beslis terwyl die semi-finale en finale wedstryde Saterdagoggend, 9 April gespeel word.
Die deelnemende skole is laerskole Innes, Frans Conradie, Susannah Fourie, Diaz, Albertyn, Caritas, Winterberg en Ankervas.
Toegang is gratis, maar donasies is welkom en programme sal beskikbaar wees met die tye van die wedstryde asook die name van die spelers. Albei dae sal daar heerlike eetgoed by die snoepie verkoop word.
Goeie rugby en netbal word verwag en die publiek is welkom om die spanne te kom ondersteun.
Vir meer inligting bel Laerskool Innes by 041 992 3821.